1.12.2007 Den Europæiske Unions Tidende L 314/21 KOMMISSIONEN KOMMISSIONENS BESLUTNING af 21. august 2007 om en fusions forenelighed med Fællesmarkedet og EØS-aftalen (Sag COMP/M.4523 — Travelport/Worldspan) (meddelt under nummer K(2007) 3938) (Kun den engelske udgave er autentisk) (EØS-relevant tekst) (2007/781/EF) Den 21. august 2007 traf Kommissionen en beslutning i en fusionssag i medfør af Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (?), særlig artikel 8, stk. 2, i denne forordning. En ikke-fortrolig version af hele beslutningen på det autentiske sprog samt Kommissionens arbejdssprog findes på Generaldirektoratet for Konkurrences hjemmeside på følgende adresse: http://ec.europa.eu/comm/competition/index en.html I. RESUME Travelport LLC, der er datterselskab af Blackstone Group (»Blackstone«, USA), driver Galileo — et globalt distribu- tionssystem (»GDS«) — og Gullivers Travel Associates. Travelport driver endvidere en række online-rejsebureauer og vwebsider, bla. ebookers, Orbitz, Cheaptickets, Octopus Travel, HotelClub og RatesToGo. Worldspan Technologies Inc. (»Worldspan«) udbyder tjenester i forbindelse med distribution af rejser gennem Worldspan GDS. Virksomheden fokuserer på udbud af GDS-tjenester til on-line-rejsebureauer og på det seneste også til traditionelle rejsebureauer, primært inden for fritidssektoren. Worldspan udbyder desuden it-tjenester til flyselskaber (f.eks. interne bookingsystemer og tekniske tjenester i forbindelse med flydrift). Som led i transaktionen og i medfør af en henvisnings- anmodning efter artikel 4, stk. 5, i Rådets forordning (EF) nr. 139/2004 (»fusionsforordningen«) erhverver Travel- port gennem opkøb af aktier kontrol over hele World- span, jf. artikel 3, stk. 1, litra b), i fusionsforordningen. Kommissionens markedsundersøgelse har vist, at den planlagte fusion ikke giver anledning til konkurrence- mæssige problemer, som medfører, at den effektive konkurrence bliver væsentligt hæmmet på fællesmarkedet eller en væsentlig del heraf. ()) EUT L 24 af 29.1.2004, s. 1. I. BEGRUNDELSE I.1. Det relevante produktmarked og mulige alterna- tive markedsdefinitioner Kommissionen har i tidligere sager defineret et GDS- system (globalt distributionssystem) som et værktøj, der benyttes af rejsebureauer til at indhente oplysninger med henblik på at foretage reservationer hos udbydere af rejsetjenesteydelser, f.eks. flyselskaber, hoteller og bilud- lejningsfirmaer, som til gengæld forsyner GDS med oplysninger om de produkter, de udbyder. Det produktmarked, der er berørt af denne transaktion, defineres i beslutningen som markedet for elektroniske rejsedistributionstjenester via et GDS. Dette marked er todelt med to adskilte kundekategorier. GDS-udbyderne fungerer som mellemled, idet de på den ene side giver rejsetjenesteudbyderne (der befinder sig på et tidligere omsætningsled i forhold til GDS-udbyderen) mulighed for at distribuere deres rejseindhold til rejsebureauerne og i sidste instans til slutbrugerne, og på den anden side rejsebureauerne, (der befinder sig på et senere omsætningsled i forhold til GDS-udbyderen) mulighed for at få adgang til og booke rejseindhold for slutbru- geren. Den indgående undersøgelse bekræftede disse egenskaber ved produktmarkedet. Kommissionen har undersøgt, om det relevante produkt- marked — som anført af den anmeldende part — ikke blot omfatter selve GDS-udbyderne, men også alternative teknologier, hvorved det er muligt at omgå GDS-udby- derne og undgå at benytte deres systemer. Disse alterna- tiver er i) meta-søgemaskiner, ii) direkte links, iii) de såkaldte »GDS New Entrants« (»GNEer« — nye aktører) samt iv) »supplier.com«.